cyanic-selkie/wikianc huggingface dataset:
Ν.Ο. Ιωαννίνων
2015-
Το 2017 συμμετείχε στο 83ο πανελλήνιο πρωτάθλημα. Για την πρώτη φάση που πραγματοποιήθηκε στον Σχινοιά, κατέλαβε την πρώτη θέση στη βαθμολογία με 277,5 βαθμούς. Στον πίνακα των μεταλλίων βρέθηκε στην τρίτη θέση με 8 χρυσά,10 αργυρά και 2 χάλκινα. Οι αθλητές του συμμετέχουν σε κοινόβια προετοιμασίας της εθνικής ομάδας. Στο ευρωπαικό πρωτάθλημα εφήβων-νεανίδων που έγινε στο Κρέεφελντ της Γερμανίας οι αθλητές του ΝΟΙ, Παλαιοπάνος και Σωτηρακόπουλος, κατέκτησαν το αργυρό μετάλλιο στη δίκωπο. Επιτυχίες υπήρξαν και στους διασυλλογικούς στην Καστοριά που έγιναν στη στεριά και με τη βοήθεια χρονόμετρων. Ο ΝΟΙ κατέκτησε 6 χρυσά,4 αργυρά και 2 χάλκινα. Για τη δεύτερη φάση του 83ου πανελληνίου πρωταθλήματος που έγινε στην Καστοριά, ο ΝΟ Ιωαννίνων βγήκε δεύτερος σε βαθμούς με 52,5. Στον πίνακα των μεταλλίων βγήκε τρίτος, κερδίζοντας δυο χρυσά. Στη συνολική βαθμολογία του πρωταθλήματος βγήκε πρώτος με 330 βαθμούς. Αντίστοιχα στον πίνακα των μεταλλίων βγήκε δεύτερος με 10 χρυσά,10 ασημένια και 2 χάλκινα. Με την κατάκτηση της πρώτης θέσης στη συνολική βαθμολογία ο ΝΟ Ιωαννίνων αναδείχθηκε πρωταθλητής Ελλάδος. Στο παγκόσμιο πρωτάθλημα εφήβων-νεανίδων στο Τρακάι της Λιθουανίας συμμετείχαν 5 αθλητές του, ο Παντελής Σωτηρακόπουλος (Δίκωπος Εφήβων), Ανδριανός Οικονόμου και Δημήτρης Μπουκουβάλας (Τετράκωπος Εφήβων), Άρτεμη Ντούσκου (Διπλό Σκιφ Νεανίδων) και Αριάδνη Μήτση (Τετράκωπος άνευ Νεανίδων). Η τετράκωπος εφήβων (Οικονόμου, Μπουκουβάλας) τερμάτισε 2η στον μικρό τελικό και 8η στη γενική κατάταξη. Η τετράκωπος νεανίδων (Μήτση) τερμάτισε στην τρίτη θέση του μικρού τελικού και 9η στη γενική κατάταξη. Στο διπλό σκιφ νεανίδων (Ντούσκου), στον μικρό τελικό, κατέλαβε την 6η θέση και την 12η στην γενική κατάταξη. Στον τρίτο τελικό η δίκωπος εφήβων (Σωτηρακόπουλος) κατετάγη πρώτη και 13η στη γενική κατάταξη. Ο σύλλογος αναπτύσσει νέους αθλητές μέσω της συμμετοχής του στην 10η Πανελλήνια Συνάντηση Ανάπτυξης που διεξήχθη στο Μαυροχώρι της Καστοριάς. Με 7 αθλητές του ΝΟ Ιωαννίνων η εθνική ομάδα στους βαλκανικούς στην Κωνσταντινούπολη. Όλοι οι αθλητές του ΝΟ Ιωαννίνων ανέβηκαν στο βάθρο. Χρυσό μετάλλιο κατέκτησαν οι Ανδριανός Οικονόμου – Δημήτρης Μπουκουβάλας στην Τετράκωπο άνευ Εφήβων, η Αθανασία Μάκου στο Τετραπλό Σκιφ Κορασίδων και ο Χρήστος Λιούγκος στην Οκτάκωπο Παίδων. Ασημένια μετάλλια πήραν η Αριάδνη Μήτση στην Τετράκωπο άνευ Νεανίδων και η Αθανασία Μάκου στο Διπλό Σκιφ Κορασίδων. Χάλκινο μετάλλιο κατέκτησαν οι Παντελής Σωτηρακόπουλος – Γιώργος Γραμμενιάτης – Ανδριανός Οικονόμου – Δημήτρης Μπουκουβάλας και Χρήστος Λιούγκος στην Οκτάκωπο των Εφήβων.
Το 2018 ξεκίνησε με μετάλλια σε διασυλλογικούς αγώνες κατηγορίας αρχαρίων παίδων-κορασίδων που πραγματοποιήθηκαν στη Λίμνη της Καστοριάς. Ο απολογισμός ήταν 2 χρυσά και 3 ασημένια. Ο ΝΟΙ συμμετείχε στον 84ο πανελλήνιο πρωτάθλημα. Κατά την πρώτη φάση που διεξήχθη στον Σχοινιά, κατέκτησε 16 μετάλλια και βρέθηκε στην τέταρτη θέση. Στη γενική βαθμολογία βρέθηκε στη δεύτερη θέση με 229.5 βαθμούς. Στη δεύτερη φάση του πρωταθλήματος ήταν ο οικοδεσπότης σύλλογος αφού οι αγώνες έγιναν στις εγκαταστάσεις του, στη λίμνη Παμβώτιδα. Στον πίνακα μεταλλίων κατέκτησε την 4η θέση με 1 χρυσό και 2 αργυρά. Αντίστοιχα στη βαθμολογία βρέθηκε στην τρίτη θέση με 50,5 βαθμούς. Στο σύνολο στον πίνακα των μεταλλίων κατέκτησε την 4η θέση με 5 χρυσά,6 αργυρά και 8 χάλκινα. Στη βαθμολογία, στο σύνολο, τερμάτισε δεύτερος με 279,5 βαθμούς χάνοντας τα σκήπτρα του πρωταθλητή από τον ΝΟ Θεσσαλονίκης. Ο αθλητής του ΝΟΙ,Στέφανος Ντούσκος συμμετείχε με την εθνική ομάδα στους μεσογειακούς αγώνες στο διπλό σκιφ μαζί με τον Χρήστο Στέργιακα. Το πλήρωμα κατέκτησε την πρώτη θέση και το χρυσό μετάλλιο. Ο Ανδριανός Οικονόμου κατέκτησε την 6η θέση στο παγκόσμιο στο Ρατσίτσε της Τσεχίας στην τετράκωπο άνευ. Στο Παγκόσμιο Νέων Ανδρών που διεξήχθη στο Πόζναν της Πολωνίας, ο Στέφανος Ντούσκος στη δίκωπο κατέλαβε την 4η θέση, έχοντας 2 δευτερόλεπτα διαφορά από τους τρίτους ιταλούς. Στο διπλό Σκιφ ελ βαρών ο Άρης Γραμμενιάτης κατέλαβε την 6η θέση στον μικρό τελικό και την 12η στο σύνολο. Στο πανευρωπαικό πρωτάθλημα που έγινε στο Μπρεστ της Λευκορωσίας ο Στέφανος Ντούσκος μαζί με τον Χρήστο Στεργιάκα στο διπλό σκιφ κατέκτησαν το χρυσό μετάλλιο. Το ίδιο πλήρωμα, στο ίδιο αγώνισμα έφτασε στον τρίτο τελικό στο παγκόσμιο πρωτάθλημα στο Πλόντιφ τηςΒουλγαρίας. Στο βαλκανικό 9 αθλητές του συλλόγου συμμετείχαν και κατέκτησαν κάποιο μετάλλιο. Αθλητές του συλλόγου συμμετέχουν σε αναπτυξιακούς αγώνες με τον σύλλογο είτε σε προετοιμασίες με την εθνική ομάδα.
Το 2019 συμμετέχει στο 85ο πανελλήνιο πρωτάθλημα. Στην πρώτη φάση που διεξήχθη στον Σχινιά, ο ΝΟ Ιωαννίνων κατέλαβε τη δεύτερη θέση στον πίνακα των μεταλλίων και σε αυτόν της βαθμολογίας, πίσω από τον ΝΟ Θεσσαλονίκης. Ο ΝΟ Ιωαννίνων κατέκτησε 16 μετάλλια, 8 χρυσά, 2 αργυρά και 6 χάλκινα. Στον πίνακα της βαθμολογίας συγκέντρωσε 269,5 βαθμούς. Στη δεύτερη φάση που πραγματοποιήθηκε στον Παμβώτιδα ο ΝΟ Ιωαννίνων βγήκε πολυνίκης με 4 χρυσά μετάλλια και 1 χάλκινο. Στη συνολική βαθμολογία του πρωταθλήματος τερμάτισε στη δεύτερη θέση πίσω από τον ΝΟΘ με 349 βαθμούς. Στον αντίστοιχο πίνακα των μεταλλίων κατέλαβε και εκεί τη δεύτερη θέση πίσω από τον ΝΟΘ με 11 χρυσά,2 αργυρά και 7 χάλκινα μετάλλια.
Η συμμετοχή των αθλητών σε κοινόβια και αγώνες με την εθνική ομάδα παραμένει σταθερή για ακόμα μια χρονιά. Ο Λεωνίδας Παλαιοπάνος συμμετείχε στην τετράκωπο άνευ στο Ευρωπαϊκό Πρωτάθλημα Εφήβων – Νεανίδων που διεξήχθη στο Έσσεν, καταλαμβάνοντας τη δεύτερη θέση. Στην ίδια διοργάνωση η Αριάδνη Μήτση συμμετείχε στη δίκωπο άνευ, καταλαμβάνοντας την πέμπτη θέση. Στο Πανευρωπαϊκό Πρωτάθλημα Ανδρών – Γυναικών που διεξήχθη στη Λουκέρνη, ο Θανάσης Παλαιοπάνος στην κατηγορία δίκωπου άνευ έφτασε στον μικρό τελικό καταλαμβάνοντας την πέμπτη θέση. Στην ίδια διοργάνωση ο Στέφανος Ντούσκος συμμετέχοντας στο διπλό σκιφ έφτασε μέχρι τον τρίτο τελικό, καταλαμβάνοντας την 13η θέση στην κατάταξη.
Συμμετοχές υπάρχουν και σε τουρνουά πανελλήνιας ανάπτυξης με επιτυχίες. Στη Λέσβο που έγινε η πρώτη συνάντηση για το 2019 ο ΝΟΙ κατέκτησε 1 χρυσό και 2 ασημένια μετάλλια ενώ υπήρξαν και πλασαρίσματα στις πρώτες θέσεις. Ο ΝΟΙ κατέλαβε τη δεύτερη θέση.
Το 2020 συμμετείχε στο 86ο πανελλήνιο πρωτάθλημα. Εξαιτίας της πανδημίας του covid-19 το πανελλήνιο πρωτάθλημα διεξήχθη εξ ολοκλήρου στον Σχινιά. Η αποστολή του ΝΟΙ αποτελούταν από 80 άτομα. Στον πίνακα τον μεταλλίων κατέκτησε την τρίτη θέση πίσω από τον ΝΟ Θεσσαλονίκης και τον ΕΝΟ Αιγυπτιωτών. Ο ΝΟ Ιωαννίνων κατέκτησε 6 χρυσά μετάλλια,10 αργυρά και 2 χάλκινα. Στη βαθμολογία κατέκτησε την πρώτη θέση με 328 βαθμούς. Με την πρωτιά στη βαθμολογία αναδείχτηκε πρωταθλητής Ελλάδος για το 2020.
Η παρουσία των αθλητών στις εθνικές ομάδες συνεχίζεται και το 2020 με την παρουσία 7 αθλητών. Οι αθλητές είναι οι εξής: Στέφανος Ντούσκος, Θανάσης Παλαιοπάνος, Ιάσονας Έξαρχος, Λεωνίδας Παλαιοπάνος, Παύλος Φαιτάς, Ανδρέας Καρέτσος και Σπύρος Γεωργίου. Στο Πανευρωπαϊκό Πρωτάθλημα Ανδρών που διεξήχθη στο Πόζναν της Πολωνίας ο Στέφανος Ντούσκος κατέκτησε την πέμπτη θέση στο σκιφ Ανδρών ενώ ο Θανάσης Παλαιοπάνος κατέκτησε την 12η θέση στη Δίκωπο μαζί με τον Γιάννη Καλανδαρίδη από τον Βόλο. Συμμετοχή αθλητών του συλλόγου υπήρξε και στο Πανευρωπαϊκό Πρωτάθλημα Κωπηλασίας Εφήβων που διεξήχθη στο Βελιγράδι της Σερβίας. Οι αθλητές που συμμετείχαν ήταν οι Ιάσονας Εξάρχου, Παύλος Φαϊτάς, Σπύρος Γεωργίου και Ανδρέας Καρέτσος.
Το 2021 συμμετείχε στο 87ο πανελλήνιο πρωτάθλημα που πραγματοποιήθηκε στη λίμνη της Καστοριάς. Ο Ναυτικός όμιλος Ιωαννίνων αναδείχτηκε πρωταθλητής και πολυνίκης κατακτώντας 19 μετάλλια,12 χρυσά,4 αργυρά και 3 χάλκινα. Ο ΝΟ Ιωαννίνων αναδείχτηκε πολυνίκης και στις κατηγορίες ανδρών-γυναικών Κ-23, εφήβων, νεανίδων μετά από μεγάλη μάχη με τον ΝΟ Θεσσαλονίκης. Πρώτη θέση κατέκτησε και στην κατηγορία παίδων κορασίδων. Ο ΝΟ Ιωαννίνων κατέκτησε την τρίτη θέση στις κατηγορίες ανδρών-γυναικών-ελευθέρων βαρών ανδρών-γυναικών. Λίγες μέρες πριν την έναρξη του πρωταθλήματος πραγματοποιήθηκε το παγκόσμιο πρωτάθλημα Κ-23 στο Ρατσιτσε της Τσεχίας. Ο αθλητής του ΝΟΙ Θανάσης Παλαιοπάνος μαζί με τον Χρήστο Στεργιάκα κατέκτησαν την πρώτη θέση στην κατηγορία διπλού σκιφ. Συμμετοχή αθλητή του συλλόγου υπήρξε και στους Ολυμπιακούς του Τόκυο. Στην κατηγορία σκιφ συμμετείχε ο Στέφανος Ντούσκος. Κατέκτησε την πρώτη θέση και το χρυσό μετάλλιο με χρόνο 6.40.45 κάνοντας ολυμπιακό ρεκόρ.
Το 2022 συμμετείχε στο 88ο πανελλήνιο πρωτάθλημα. Στην πρώτη φάση του πρωταθλήματος που πραγματοποιήθηκε στο Ολυμπιακό Κωπηλατοδρόμιο του Σχοινιά ο ΝΟ Ιωαννίνων κατέκτησε τη δεύτερη θέση, πίσω από τον ΟΕΑ&ΝΑ Βόλου, με 7 χρυσά 4 ασημένια και 5 χάλκινα. Στην δεύτερη φάση του πρωταθλήματος που πραγματοποιήθηκε στην Καστοριά ο ΝΟ Ιωαννίνων κατέκτησε ακόμα 4 χρυσά και 1 χάλκινο μετάλλιο.Με την κατάκτηση αυτών των μεταλλίων αναδείχθηκε πρωταθλητής και πολυνίκης του 88ου πανελληνίου πρωταθλήματος.
Αθλητές του συμμετέχουν σε αθλητικές εκδηλώσεις στην πόλη των Ιωαννίνων (Run Greece,Street Relays)
Εγκαταστάσεις
Ο σύλλογος είναι εγκατεστημένος σε μια περιοχή 10000 τμ που αγοράστηκε τμηματικά. Στα 3000 τμ υπάρχει πολυτελές εστιατόριο και αναψυκτήριο, με μέρος των εσόδων να πηγαίνουν στον σύλλογο. Στα υπόλοιπα 7000 τμ υπάρχουν λεμβαρχεία, 4 μεγάλες αίθουσες γυμναστηρίων 2000 τμ πλήρως εξοπλισμένα, αποδυτήρια, χώροι υγιεινής και αθλητικός ξενώνας. Υπάρχει ακόμα στίβος εντός της λίμνης, πύργος τερματισμού, κερκίδες.
Στους χώρους αυτούς έχουν γίνει πολλές διεθνείς και πανελλήνιες διοργανώσεις όπως του παγκοσμίου πρωταθλήματος εφήβων το 1970, των μεσογειακών αγώνων το 1991, του κυπέλλου εθνών το 1993 και 1998, όλων των βαλκανικών αγώνων και φυσικά όλων των πανελληνίων πρωταθλημάτων μέχρι το 2004, που κατασκευάστηκαν ολυμπιακές εγκαταστάσεις στο Σχοινιά. Το 2016 έγιναν κάποιες επισκευές λόγω των αγώνων. To 2018 έγινε μια ανακαίνιση εξαιτίας της δεύτερης φάσης του πανελληνίου πρωταθλήματος που έγινε στις εγκαταστάσεις αλλά και για το πανευρωπαϊκό που έγινε το 2019.
Τμήμα Κανόε Καγιάκ
Ο ΝΟ Ιωαννίνων συμμετείχε για το 2019 στο 29ο πανελλήνιο πρωτάθλημα κανόε καγιάκ που πραγματοποιήθηκε στο Ολυμπιακό Κωπηλατοδρόμιο του Σχινιά με την συμμετοχή 7 αθλητών. Μια εβδομάδα αργότερα συμμετείχε και στο πανελλήνιο πρωτάθλημα ανάπτυξης κανόε καγιάκ που έγινε στις ίδιες εγκαταστάσεις.
Την ίδια χρονιά συμμετέχει και σε άλλους αγώνες με επιτυχίες και με μετάλλια.
Πρόεδροι
Οι πρόεδροι του συλλόγου. Ο Σωτήρης Στάμος διατέλεσε πρόεδρος της ΕΚΟΦΝΣ ενώ του απονεμήθηκε ο τίτλος του επίτιμου Προέδρου της ΕΚΟΦΝΣ.Υπήρξε και μέλος του Δ.Σ. της Παγκόσμιας Ομοσπονδίας Κωπηλασίας (FISA).
Η Μάρθα Παλαιοπάνου αποτέλεσε την πρώτη γυναίκα πρόεδρο στην ιστορία του συλλόγου.
Εξωτερικοί Σύνδεσμοι
Ναυτικος Ομιλος Ιωαννινων Ιωαννινων Ιωαννινων Ιωαννινων
Σωτηρία Σταυρακοπούλου
Η Σωτηρία Σταυρακοπούλου είναι καθηγήτρια στον Τοµέα ΜΝΕΣ του Τµήµατος Φιλολογίας του ΑΠΘ. Οι επιστηµονικές της εργασίες αναφέρονται στην πρώιµη νεοελληνική δηµώδη, καθώς και στη μεταπολεμική και νεότερη ελληνική λογοτεχνία. Η διδακτορική της διατριβή, µε τίτλο Στοιχεία Ποιητικής στη «Χρονογραφία του Ψευδοδωρόθεου», υποστηρίχτηκε στον Τοµέα ΜΝΕΣ του Τµήµατος Φιλολογίας του ΑΠΘ το 2003.
Αρτίγκ (Ωτ-Γκαρόν)
Το Αρτίγκ (γαλλικά: Artigue, οξιτανικά: Artiga) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Σωτηρία Σταυρακοπούλου
Πεζογραφία (Συλλογές διηγηµάτων, Μυθιστορήµατα)
Στα γράμματα εμφανίστηκε το 1980 με τη συλλογή διηγημάτων Τα ζούμπερα, Θεσσαλονίκη, Μαστορίδης, 1979 (Διηγήµατα). Δεύτερη έκδοση, εµπλουτισµένη µε δέκα επιπλέον κείµενα: Αθήνα, «Ερµής»,1980.
Αρτίγκ (Ωτ-Γκαρόν)
Οι κάτοικοί του είναι γνωστοί ως Αρτιγκουά (γαλλικά: Artiguois).
Εξωτερικοί σύνδεσμοι
Κατηγορία:Κοινότητες της Ωτ-Γκαρόν
Σωτηρία Σταυρακοπούλου
Μελέτες και άρθρα
Για το έργο της έχουν δημοσιευτεί άρθρα και αυτοτελείς μελέτες. Για το μυθιστόρημα Άλμα (που δημοσιεύτηκε με το ψευδώνυμο Ηρώ Σταυράκη) υπάρχει η διδακτορική διατριβή της Nancy Sourbati, ενώ αποσπάσματα από το έργο αυτό μεταφράστηκαν στα γερμανικά.
Παραπομπές
Κατηγορία:Νεοέλληνες λογοτέχνες Κατηγορία:Καθηγητές Αριστοτελείου Πανεπιστημίου Θεσσαλονίκης
Δημήτρης Χριστοφή
Ο Δημήτρης Χριστοφή (γενν. Σωτήρα, 28 Σεπτεμβρίου 1988) είναι Κύπριος ποδοσφαιριστής που αγωνίζεται στην θέση του μέσο-επιθετικού για την Ανόρθωση.
Τον Ιούνιο του 2013 μεταγράφηκε στην ελβετική Σιόν. Τον Αύγουστο του 2015 επέστρεψε για πέντε χρόνια στην Ομόνοια.
Από το 2020 αγωνίζεται στην Ανόρθωση.
Προσωπική ζωή
Τον Ιούνιο του 2013, παντρεύτηκε την σύντροφο του, Αντιγόνη Μάρκου, έπειτα από πέντε χρόνια σχέσης. Έχουν αποκτήσει δύο γιους, τους Θανάση και Αντρέα.
Παραπομπές
Κατηγορία:Κύπριοι ποδοσφαιριστές Κατηγορία:Ποδοσφαιριστές Ένωσις Νέων Παραλιμνίου Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Ομόνοιας Λευκωσίας Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Κύπρου Κ21 Κατηγορία:Ποδοσφαιριστές Ονήσιλου Σωτήρας Κατηγορία:Ποδοσφαιριστές ΦΚ Σιόν Κατηγορία:Ποδοσφαιριστές Α΄ κατηγορίας Κύπρου Κατηγορία:Κύπριοι ποδοσφαιριστές στο εξωτερικό Κατηγορία:Ποδοσφαιριστές Σούπερ Λιγκ Ελβετίας Κατηγορία:Ξένοι ποδοσφαιριστές στην Ελβετία
378
Η τρέχουσα σελίδα αφορά το έτος 378 κατά το Γρηγοριανό ημερολόγιο
Το έτος 378 (CCCLXXVIII ) ήταν ένα δίσεκτο έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Ουάλη και Αυγούστου (ή, λιγότερο γνωστό, το Έτος 1131 από Κτήσεως Κόσμου). Η ονομασία 378 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Χριστός Ανέστη
Το Πασχαλινό τροπάριο ή «Χριστός Ανέστη!» (Ο Χριστός αναστήθηκε!) είναι γνωστό τροπάριο της Ορθόδοξης Εκκλησίας.
Χρησιμοποιείται ως φράση χαιρετισμού κατά την πασχαλινή περίοδο, δηλαδή την εορτή της Ανάστασης του Χριστού και για σαράντα ημέρες, δηλαδή μέχρι την απόδοση του Πάσχα, την Τετάρτη της παραμονής του εορτασμού της εορτής της Αναλήψεως. Θεωρείται η καρδιά του πασχαλινού μηνύματος.
Κείμενο
Χριστὸς ἀνέστη ἐκ νεκρῶν, θανάτῳ θάνατον πατήσας, καὶ τοῖς ἐν τοῖς μνήμασι, ζωὴν χαρισάμενος! Η πρώτη γραμμή είναι παράφραση από την Α' προς Κορινθίους 15:20 ( Νυνὶ δὲ Χριστὸς ἐγήγερται ἐκ νεκρῶν). . Το τροπάριο είναι τμήμα της Πασχαλινής Θείας Λειτουργίας του Βυζαντινού Τελετουργικού και ήταν σε χρήση κατά τον 5ο και 6ο αι. Η προέλευσή του είναι άγνωστη. Ο μητροπολίτης Ιλαρίων Αλφέγιεφ (2009) τοποθετεί την καταγωγή του στον 2ο αι.
Αν και ο ύμνος είναι συνοπτικός, ουσιαστικά συνοψίζει τα γεγονότα του τελευταίου τριημέρου της Μεγάλης Εβδομάδας. Κατά τη Μ. Παρασκευή θανάτῳ θάνατον πατήσας, το Μ. Σάββατο τοῖς ἐν τοῖς μνήμασι ζωὴν χαρισάμενος και την Κυριακή του Πάσχα Χριστὸς ἀνέστη ἐκ νεκρῶν. Αυτή είναι και η σειρά των γεγονότων όπως απεικονίζεται στα Ευαγγέλια. Αφού πρώτα ο Χριστός πάτησε τον θάνατο μέσω του δικού του θανάτου κατά τη Μεγάλη Παρασκευή, χάρισε ζωή σε όσους βρίσκονταν στους τάφους ή Άδη το Μ. Σάββατο και τέλος αναστήθηκε από τους νεκρούς την Κυριακή του Πάσχα.
Χρήση
Η προσφώνηση Χριστός Ανέστη και η αντιφώνηση Αληθώς ο Κύριος χρησιμοποιείται ως χαιρετισμός από την Ανάσταση του Μεγάλου Σαββάτου και για 40 μέρες μετά.
Εξωτερικοί σύνδεσμοι
Κατηγορία:Εκφράσεις Κατηγορία:Θρησκευτικές ρήσεις Κατηγορία:Λαογραφία
Ασπέ
Το Ασπέ (γαλλικά: Aspet, οξιτανικά: Aspèth) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.
Οι κάτοικοί του είναι γνωστοί ως Ασπετουά (γαλλικά: Aspétois).
Μανιφέστο του Βίμποργκ
μικρογραφία|δεξιά|Πρώην βουλευτές της διαλυμένης Κρατικής Δούμας φθάνουν από την Αγία Πετρούπολη στο Βίμποργκ για υπογράψουν το Μανιφέστο Η Έκκληση του Βίμποργκ (γνωστή επίσης ως Μανιφέστο του Βίμποργκ) ήταν μια διακήρυξη που κυκλοφόρησε από Καντέτ και Τρουντοβίκους πολιτικούς, πρώην βουλευτές της διαλυμένης Ρωσικής  Πρώτης Κρατικής Δούμας στις 22 Ιουλίου 1906 (9 Ιουλίου με το τότε εν ισχύ Ρωσικό ημερολόγιο
Ιστορία
Το Συνταγματικό Δημοκρατικό Κόμμα (Καντέτ) ιδρύθηκε στη Μόσχα από 12-18 Οκτωβρίου 1905 στο αποκορύφωμα της Ρωσικής Επανάστασης του 1905, όταν ο Τσάρος  Νικόλαος Β΄ αναγκάστηκε να υπογράψει το Μανιφέστο του Οκτωβρίου παραχωρώντας βασικές πολιτικές ελευθερίες. Οι Καντέτ ήταν ακριβώς στην αριστερά των Οκτωβριστών, άλλο φιλελεύθερο κόμμα οργανωμένο την ίδια εποχή. Σε αντίθεση με τους Οκτωβριστές, οι οποίοι είχαν πάρει θέση υπέρ της συνταγματικής μοναρχίας από την αρχή, οι Καντέτ στην αρχή ήταν ασαφείς για το ζήτημα, ζητώντας καθολική ψήφο, (ακόμη και για τις γυναίκες) και Συντακτική Συνέλευση που θα καθόριζε την μορφή διακυβέρνησης της χώρας. Οι Καντέτ ήταν ένα από τα κόμματα που κλήθηκαν από τον μεταρρυθμιστή πρωθυπουργό Σεργκέι Βίτε να μπει στην κυβέρνησή του τον Οκτώβριο και Νοέμβριο του 1905, αλλά οι διαπραγματεύσεις κατέρρευσαν λόγω των ριζοσπαστικών αιτημάτων των Καντέτ και της άρνησης του Βίτε να αφήσει έξω από την κυβέρνηση περιβόητους αντιδραστικούς, όπως ο Πετρ Νικολάγιεβιτς Ντούρνοβο. Με κάποια σοσιαλιστικά και επαναστατικά κόμματα να μποϊκοτάρουν τις εκλογές για την Πρώτη Κρατική Δούμα τον Φεβρουάριο του 1906, οι Καντέτ έλαβαν το 37% των αστικών ψήφων και κέρδισαν πάνω από το 30% των εδρών στην Δούμα. Ερμήνευσαν την εκλογική τους νίκη σαν εντολή και συμμάχησαν με την αποκλίνουσα αριστερά αγροτική Τρουντοβική παράταξη, σχηματίζοντας πλειοψηφία στη Δούμα. Όταν η διακήρυξή τους για νομοθετικό έργο απορρίφθηκε από την κυβέρνηση στην έναρξη της κοινοβουλευτικής συνόδου τον Απρίλιο, υιοθέτησαν ριζοσπαστική αντιπολιτευτική στάση, καταγγέλλοντας την κυβέρνηση με κάθε ευκαιρία. Στις 9 Ιουλίου η κυβέρνηση ανακοίνωσε ότι η Δούμα ήταν δυσλειτουργική και την διέλυσε. Σε απάντηση, 120 Καντέτ και 80 Τρουντοβικοί και Σοσιαλ-Δημοκράτες βουλευτές πήγαν στο Βίμποργκ (τότε τμήμα του αυτόνομου Μεγάλου Δουκάτου της Φινλανδίας και έτσι εκτός αρμοδιότητας της Ρωσικής αστυνομίας) και απάντησαν με το Μανιφέστο του Βίμποργκ (ή την “Έκκληση Βίμποργκ”), γραμμένο από τον Πάβελ Μιλιουκόφ. Στο μανιφέστο, καλούσαν σε παθητική αντίσταση, μη πληρωμή των φόρων και αποφυγή κατάταξης. Η έκκληση απέτυχε να έχει επίδραση στον πληθυσμό γενικά και αποδείχτηκε αναποτελεσματική και αντιπαραγωγική, οδηγώντας στον αποκλεισμό συμμετοχής των συγγραφέων του, περιλαμβανομένης ολόκληρης της ηγεσίας των Καντέτ, από τις μελλοντικές Δούμες.
Μόνο από το 1906, με την επανάσταση σε υποχώρηση, οι Καντέτ εγκατέλειψαν τις επαναστατικές και δημοκρατικές φιλοδοξίες και δήλωσαν την στήριξή τους στην συνταγματική μοναρχία. Η κυβέρνηση, ωστόσο, παρέμεινε φιλύποπτη για τους Καντέτ ως την πτώση της μοναρχίας το 1917.
Εξωτερικοί σύνδεσμοι
Κατηγορία:Συνταγματικό Δημοκρατικό Κόμμα Κατηγορία:Ιστορία της Ρωσίας
Ισαάκ ο Σύρος
Βίος
Γεννήθηκε στo Beth Quatraye (σημερινό Κατάρ, στο Περσικό Κόλπο) περίπου το 613 μ.Χ. Σε νεαρή ηλικία έγινε μοναχός σ' ένα κοινόβιο της περιοχής και αργότερα, το 661 μ.Χ. χειροτονήθηκε Επίσκοπος στη Νινευή της Μεσοποταμίας (κοντά στη σημερινή Μοσούλη, στο Ιράκ). Μετά από πέντε μήνες θητείας παραιτήθηκε από τα καθήκοντά του. Οι λόγοι μέχρι σήμερα δεν είναι γνωστοί, αλλά αυτό που εικάζεται είναι ότι συγκρούστηκε με τους νεστοριανούς της εποχής λόγω των δογματικών διαφορών σε σχέση με τις χριστιανικές του πεποιθήσεις, οι οποίες ήταν πιο κοντά σε αυτές της Ορθόδοξης Εκκλησίας. Μετά την παραίτησή του, αποσύρθηκε σε ένα μοναστήρι στην έρημο Rabban Shapur (κοντά στη σημερινή Σούσα, στο Ιράν), στο οποίο πέρασε τα τελευταία χρόνια της ζωής του. Εκεί συνέγραψε το έργο του για τις ασκητικές πραγματείες, στίχους, διαλόγους και άλλα κείμενα περί μυστηριακής ζωής.
Έργο
Ο Άγιος Ισαάκ ο Σύρος άφησε πίσω του αξιόλογο έργο, από το οποίο διασώθηκαν μόνο η Πρώτη (82 κεφάλαια), η Δεύτερη (41 κεφάλαια), και η Τρίτη Συλλογή. Στα ελληνικά έχουν γίνει ιδιαίτερα δημοφιλή οι 86 «Ασκητικοί Λόγοι» και οι 4 Επιστολές. Ολόκληρο το έργο του είναι βασισμένο στη θεωρία ότι ο άνθρωπος για να προσεγγίσει τον Θεό θα πρέπει να περάσει μέσα από τρία στάδια: το σωματικό, το ψυχικό και το πνευματικό. Το πρώτο στάδιο ξεκινά με τις σωματικές ενέργειες, όπως η νηστεία, η αγρυπνία, και η ψαλμωδία. Στο δεύτερο στάδιο κυριαρχεί ο αγώνας ενάντια στις σκέψεις αντίθετες προς τη φύση της ψυχής. Το τρίτο στάδιο καταλήγει στην ενοποιημένη γνώση, η οποία είναι μια στάση θαύματος και συνεχών επαίνων μέσω της αδιάλειπτης προσευχής προς τον Θεό.
Τα γραπτά του μεταφράστηκαν στα αραβικά, αιθιοπικά και ελληνικά και επηρέασαν τόσο τους Βυζαντινούς όσο και τους Ρώσους θεολόγους και φιλοσόφους από το 10ο έως τον 19ο αιώνα. Παράλληλα, οι λατινικές, και αργότερα οι ιταλικές και οι ισπανικές εκδοχές του επηρέασαν τον χριστιανικό μυστικισμό στη Δύση. Το έργο του απέκτησε μεγάλη επιρροή ανάμεσα στους πιστούς, ιδιαίτερα ανάμεσα σε μοναχούς και ησυχαστές.
Για τη συγγραφή του, ο Άγιος Ισαάκ στηρίχθηκε τόσο στη μελέτη της Γραφής, όσο και στη μελέτη άλλων αγίων πατέρων της Εκκλησίας, αλλά και στη δική του ασκητική εμπειρία. Αποσπάσματα των Λόγων του βρίσκονται στον Ευεργετινό και στη Φιλοκαλία, τα οποία αποτελούν συλλογές ασκητικών πατερικών κειμένων. Οι ελληνικές και οι λατινικές εκδόσεις του έργου του περιλαμβάνονται στη σειρά Patrologia Graeca, την οποία επιμελήθηκε ο J.-P. Migne το 1866. Αναλόγως, η αγγλική έκδοση του έργου του είναι το Mystic Treatises, μεταφρασμένη από τα συριακά από τον A.J. Wensinck το 1923.
Για την καλύτερη κατανόηση των γραπτών του, κάποια αποσπάσματα ακολουθούν παρακάτω :
Περί αληθινής αγάπης
“Όποιος διορθώνει τον αδερφό του κρυφά από τους άλλους, γιατρεύει την κακία του. Και όποιος κατηγορεί κάποιον μπροστά στους άλλους, κάνει πιο οδυνηρά τα τραύματά του. Ο φίλος που ελέγχει κρυφά, είναι σοφός γιατρός, ενώ αυτός που γιατρεύει μπροστά στα μάτια των άλλων, στην πραγματικότητα εξευτελίζει τον άρρωστο. Ο Θεός παιδεύει και διορθώνει τον άνθρωπο με αγάπη, χωρίς εκδίκηση, και ζητάει να γιατρέψει την εικόνα του χωρίς να κρατάει την οργή του για τις κακίες του ανθρώπου για πολύ καιρό. Ο δίκαιος και σοφός άνθρωπος είναι όμοιος με τον Θεό. Δεν παιδεύει καθόλου τον συνάνθρωπό του με εκδικητικότητα για την κακία του, αλλά τον παιδεύει είτε για να διορθωθεί, αν το θελήσει, είτε για να φοβηθούν οι άλλοι”.
Περί πνευματικής όρασης της καθαρής ψυχής
“Οι ψυχές των ανθρώπων, όσο είναι μολυσμένες από την αμαρτία και συσκοτισμένες από τα πάθη, δεν μπορούν να δουν η μία την άλλη. Αν όμως αποβάλλουν τα πάθη και γίνουν καθαρές, τότε βλέπουν πολύ καλά και τις τρεις τάξεις: την τάξη των δαιμόνων που είναι η κατώτερη, την ανθρώπινη, και την τάξη των αγγέλων που είναι η ανώτερη. Και αυτό γίνεται χωρίς να αλλοιώνονται, αλλά βλέπουν με τα μάτια της ψυχής και με βάση τον πνευματικό νόμο του Θεού. Βέβαια, και σε αυτούς που έχουν ακάθαρτη ψυχή κάποιες φορές τούς παρουσιάζονται οι δαίμονες ή οι άγγελοι, αλλά τότε τούς βλέπουν με τους σωματικούς τους οφθαλμούς και όχι με τους ψυχικούς, όταν φυσικά είναι ανάγκη να τους δούνε, όντας ακάθαρτοι. Όμως η ψυχή που έγινε καθαρή, βλέπει με τρόπο πνευματικό, με το διορατικό και νοερό οφθαλμό της εξαγνισμένης φύσης της”.
Περί μεγάλων χαρισμάτων
“Όσο βαδίζεις στο δρόμο που περπάτησαν τα πολύπαθα πόδια των αγίων και κοντεύεις να φτάσεις στην πολιτεία του Θεού, τόσο οι πειρασμοί γίνονται πιο δυνατοί. Αυτό σημαίνει ότι η ψυχή μυστικά προόδευσε και προστέθηκε κι άλλη χάρη στην κατάσταση που βρισκόταν. Διότι ανάλογα με το μέγεθος της χάρης είναι και η θλίψη των πειρασμών. Εάν όμως η ψυχή είναι αδύναμη για να αντιμετωπίσει τους μεγάλους πειρασμούς, είναι εξίσου ανεπαρκής για να δεχτεί μεγάλα χαρίσματα. Γιατί ο Θεός δε δίνει μεγάλο χάρισμα, χωρίς να έχει προηγηθεί μεγάλος πειρασμός. Κι αυτό, γιατί ανάλογα με τη σφοδρότητα των πειρασμών, ορίσθηκαν τα χαρίσματα από τη σοφία του Θεού, την οποία συνήθως δεν καταλαβαίνουν οι άνθρωποι”.
Περί μεγάλων μέτρων της ταπεινοφροσύνης
“Αυτόν που έφτασε σε πολύ μεγάλα ύψη ταπεινοφροσύνης, δεν τον πιάνει ταραχή όταν τον αδικούν, ούτε θέλει να απολογηθεί για εκείνο που αδικήθηκε. Δέχεται τις συκοφαντίες, σαν να είναι αλήθεια, και δε φροντίζει να πείσει τους ανθρώπους ότι τον συκοφάντησαν. Κάποιοι δέχτηκαν με υπομονή να τους ονομάζουν μοιχούς, ενώ δεν ήταν. Άλλοι για να κρύψουν την αρετή τους έκαναν τους σαλούς, ενώ στην πραγματικότητα ήταν γαλήνιοι και καθαροί, ώστε για την άκρα τελειότητά τους αξιώθηκαν να έχουν τους άγιους αγγέλους κήρυκες των ανδραγαθημάτων τους”.
Παραπομπές
Κατηγορία:Χριστιανοί θεολόγοι Κατηγορία:Άγιοι του Μεσαίωνα Κατηγορία:Σύροι ιεράρχες
Γεγονότα Αυγούστου 2023
Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2023, συνοδευόμενα από τις πηγές μέσω των οποίων μεταδόθηκαν.
1 Αυγούστου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Νόμος και έγκλημα
Επιστήμη και τεχνολογία
2 Αυγούστου
Καταστροφές και δυστυχήματα
Νόμος και έγκλημα
Πολιτική και εκλογές
3 Αυγούστου
Τέχνες και πολιτισμός
Επιχείρηση και οικονομία
Διεθνείς σχέσεις
4 Αυγούστου
Υγεία και περιβάλλον
Νόμος και έγκλημα
5 Αυγούστου
Πόλεμος και επιθέσεις
Καταστροφές και δυστυχήματα
Νόμος και έγκλημα
Πολιτική και εκλογές
Επιστήμη και τεχνολογία
6 Αυγούστου
Πόλεμος και επιθέσεις
Τέχνες και πολιτισμός
Καταστροφές και δυστυχήματα
Πολιτική και εκλογές
Αθλητισμός
31 Αυγούστου
08
Τ' Όνομά μου Είναι Σαμ
Τ' Όνομά μου Είναι Σαμ (αγγλικά: I Am Sam) είναι αμερικανική δραματική ταινία παραγωγής 2001. Την ταινία σκηνοθέτησε η Τζέσι Νέλσον και το σενάριο έγραψε η ίδια μαζί με την Κριστίν Τζόνσον. Πρωταγωνιστούν οι Σον Πεν, Μισέλ Φάιφερ, Ντακότα Φάνινγκ, Νταϊάν Γουίστ, Λορέτα Ντιβάιν, Ρίτσαρντ Σιφ και Λόρα Ντερν. Ο Σαμ, ένας διανοητικά καθυστερημένος άνδρας, δίνει μάχη για να πάρει την κηδεμονία της εφτάχρονης κόρης του και στην πορεία θα δώσει μαθήματα ζωής στην ψυχρή δικηγόρο του για την αξία της αγάπης και της οικογένειας.
Η ταινία κυκλοφόρησε στους κινηματογράφους στις 28 Δεκεμβρίου 2001 και έλαβε μικτά σχόλια από τους κριτικούς. Επαινέθηκε ιδιαίτερα όμως η ερμηνεία του Σον Πεν, ο οποίος έλαβε υποψηφιότητα για Όσκαρ Α' Ανδρικού Ρόλου.
Πλοκή
Ο Σαμ Ντόσον, ένας άνδρας με διανοητική καθυστέρηση, μεγαλώνει μόνος την κόρη του Λούσι, μετά την εγκατάλειψή τους από τη μητέρα της. Παρά το πρόβλημά του, ο Σαμ μπορεί και προσαρμόζεται και περιτριγυρίζεται από καλούς φίλους με διανοητική καθυστέρηση, καθώς και από μια ευγενική, αγοραφοβική γειτόνισσα, την Άνι, η οποία προσέχει τη Λούσι όταν ο Σαμ δεν μπορεί. Αν και ο Σαμ προσφέρει ένα ζεστό και με γεμάτο αγάπη περιβάλλον για τη Λούσι, σύντομα η Λούσι ξεπερνά τη διανοητική ικανότητα του Σαμ. Τα άλλα παιδιά την πειράζουν επειδή έχει για πατέρα έναν "καθυστερημένο" και ντρέπεται να αποδεχθεί ότι είναι πιο έξυπνη από αυτόν. Μια κοινωνική λειτουργός εμφανίζεται στο σπίτι του Σαμ και παίρνει μαζί της τη Λούσι, επιτρέποντας στο Σαμ να την επισκέπτεται δύο φορές την εβδομάδα.
Ο Σαμ προσεγγίζει μία λαμπρή δικηγόρο, τη Ρίτα Χάρισον, της οποίας το γρήγορο επαγγελματικό της πρόγραμμα και τα προσωπικά προβλήματα που αντιμετωπίζει της έχουν δώσει τη φήμη της ψυχρής και άκαρδης δικηγόρου. Σε μια προσπάθειά της να αποδείξει στους συναδέλφους της ότι δεν είναι άκαρδη, η Ρίτα δέχεται την υπόθεση του Σαμ, χωρίς αμοιβή. Καθώς συνεργάζονται για να διεκδικήσουν την κηδεμονία της Λούσι, ο Σαμ χωρίς να το θέλει βοηθάει τη Ρίτα με τα οικογενειακά της προβλήματα, συμπεριλαμβανομένων της ενθάρρυνσης να εγκαταλείψει το σύζυγό της που την απατά και να διορθώσει τη σχέση της με το γιο της.
Η τελευταία σκηνή δείχνει έναν αγώνα ποδοσφαίρου, με διαιτητή τον Σαμ και τη Λούσι ως παίχτρια. Στον αγώνα παρεβρίσκονται η ανάδοχη οικογένεια, οι φίλοι του Σαμ και η Ρίτα με το γιο της.
Box office
Με προϋπολογισμό 22.000.000 δολάρια, η ταινία Τ' Όνομά μου Είναι Σαμ άνοιξε στην 7η θέση με 8,3 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 40,3 εκατομμύρια δολάρια και στον υπόλοιπο κόσμο συγκέντρωσε 57,5 εκατομμύρια δολάρια. Παγκοσμίως απέφερε 97,8 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Δικαστικές ταινίες Κατηγορία:Ταινίες του 2001 Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες γυρισμένες στο Λος Άντζελες Κατηγορία:Αμερικανικές δικαστικές δραματικές ταινίες Κατηγορία:Ταινίες παραγωγής New Line Cinema Κατηγορία:Ταινίες με θέμα την αναπηρία Κατηγορία:Ταινίες με μουσική σύνθεση Τζον Πάουελ
Επαρχία Ουζουνκόλ
Η επαρχία Ουζουνκόλ (Ұзынкөл ауданы) είναι μια επαρχία στην περιφέρεια Κοστανάι στο Καζακστάν. Το διοικητικό κέντρο είναι το Ουζουνκόλ. Πληθυσμός: 23,881 (εκτίμηση 2013) 25,480 (απογραφή 2009) 31,332 (απογραφή 1999).
Παραπομπές
Ουζουνκολ
Τσαρλς Σκοτ Σέρινγκτον
Ο σερ Τσαρλς Σκοτ Σέρινγκτον (Charles Scott Sherrington, 27 Νοεμβρίου 1857 – 4 Μαρτίου 1952) ήταν Βρετανός νευροφυσιολόγος, ιστολόγος, βακτηριολόγος, και παθολόγος, Πρόεδρος της Βασιλικής Εταιρείας. Βραβεύθηκε με το Βραβείο Νόμπελ Φυσιολογίας και Ιατρικής μαζί με τον Έντγκαρ Άντριαν το 1932 για την έρευνά τους επί της λειτουργίας των νευρώνων. Πριν από την έρευνά τους, πιστευόταν ότι τα ανακλαστικά αποτελούσαν μεμονωμένη δραστηριότητα που περιοριζόταν σε ένα τόξο ανακλαστικών. Ο Σέρινγκτον κατέδειξε ότι τα ανακλαστικά απαιτούν ολοκληρωμένη ενεργοποίηση και απέδειξε την αντίστροφη νευρική εντολή στους μύες (Νόμος του Σέρινγκτον). Η εναλλακτική του εξήγηση της επικοινωνίας των νευρικών κυττάρων (νευρώνων) δια των συνάψεων βοήθησε στη διαμόρφωση της σύγχρονης κατανοήσεως του κεντρικού νευρικού συστήματος.
Οικογένεια και εκπαίδευση
Ο Τσαρλς Σκοτ Σέρινγκτον γεννήθηκε στο Ίζλιντον του Λονδίνου. Παρότι οι επίσημες βιογραφίες ισχυρίζονταν ότι ήταν γιος του ιατρού Τζέιμς Νόρτον Σέρινγκτον και της συζύγου του Ανν Μπρουκς (Anne Brookes, το γένος Thurtell), ο Τσαρλς και οι αδελφοί του Γουίλιαμ και Τζωρτζ ήταν στην πραγματικότητα σχεδόν με βεβαιότητα νόθα τέκνα της Ανν Μπρουκς και του Κάλεμπ Ρόουζ (Caleb Rose), ενός εξέχοντα χειρουργού του Ίπσουιτς. Ο Τζέιμς Νόρτον Σέρινγκτον, πρώτος σύζυγος της Ανν, δεν ήταν γιατρός, αλλά έμπορος σιδερικών στο Γιάρμουθ, όπου και απεβίωσε το 1848, δηλαδή 9 σχεδόν χρόνια πριν τη γέννηση του Τσαρλς. Οι γεννήσεις των τριών γιων της Ανν δεν φαίνεται να έχουν καταγραφεί επισήμως. Είναι γνωστό ότι βαφτίστηκαν στις 17 Ιουλίου 1863 στην ενοριακή εκκλησία του Αγίου Ιακώβου στο Κλέρκενγουελ. Οι Κάλεμπ και Ανν παντρεύτηκαν μόλις το 1880,, μετά τον θάνατο της πρώτης συζύγου του Κάλεμπ στο Εδιμβούργο την 1η Οκτωβρίου 1880. .
Ο Κάλεμπ Ρόουζ είχε σημαντικές γνώσεις κλασικής φιλολογίας και αρχαιολογίας. Στο σπίτι της οικογένειας στο Ίπσουιτς υπήρχε καλή συλλογή πινάκων, βιβλίων και γεωλογικών δειγμάτων. Ο μικρός Τσαρλς απέκτησε έτσι μία εκτίμηση για την τέχνη. Το σπίτι επισκέπτονταν συχνά διανοούμενοι και πριν πάει στο γυμνάσιο ο Τσαρλς είχε διαβάσει το έργο του Γιόχαν Μύλερ «Στοιχεία Φυσιολογίας» που τού είχε δώσει ο πατέρας του.
Ο Τσαρλς Σέρινγκτον γνώρισε στο γυμνάσιο τον ποιητή Τόμας Ας (Thomas Ashe, 1836-1889), που δίδασκε εκεί και του ενεφύσησε μία αγάπη για τους κλασικούς συγγραφείς και μία επιθυμία να ταξιδέψει. Ο Ρόουζ ωστόσο τον είχε ήδη ωθήσει προς την ιατρική και ο Τσαρλς άρχισε να φοιτά στο Βασιλικό Κολέγιο Χειρουργών της Αγγλίας, ενώ επεδίωξε να σπουδάσει και στο Κέμπριτζ, αλλά μία τραπεζική χρεοκοπία είχε φτωχύνει την οικογένεια. Ο νεαρός Σέρινγκτον επέλεξε να εγγραφεί στο Νοσοκομείο του Σαιν Τόμας στο κεντρικό Λονδίνο τον Σεπτέμβριο του 1876 ως μαθητευόμενος. Οι ιατρικές σπουδές εκεί περιελάμβαναν μαθήματα στο Κολέγιο Gonville and Caius του Πανεπιστημίου του Κέμπριτζ, όπου ο Σέρινγκτον επέλεξε να παρακολουθήσει μαθήματα από τον «πατέρα της βρετανικής φυσιολογίας» σερ Μάικλ Φόστερ.
Ο Σέρινγκτον έπαιζε και ποδόσφαιρο, αρχικά στη σχολική ομάδα και στη συνέχεια για τον γνωστό τοπικό σύλλογο, ενώ ήταν μέλος της ομάδας κωπηλασίας της Οξφόρδης. Τον Απρίλιο του 1878 πέρασε την Κύρια Εξέταση για την ιδιότητα του μέλους του Βασιλικού Κολεγίου Χειρουργών και 12 μήνες αργότερα την εξέταση για υποτροφία, μετά την επιτυχία στην οποία, τον Οκτώβριο του 1879, εγγράφηκε στο Πανεπιστήμιο του Κέιμπριτζ, όπου διακρίθηκε ως αριστούχος στη φυσιολογία, μαζί με τον συμφοιτητή του Γουίλιαμ Μπέιτσον , ενώ το 1881 αναφέρεται ότι είχε τους υψηλότερους βαθμούς στο έτος του και στη βοτανική και την ανθρώπινη ανατομία, αλλά και στον μέσο όρο όλων των μαθημάτων. Ο καθηγητής του Τζων Νιούπορτ Λάνγκλεϋ μοιραζόταν το ενδιαφέρον του για το πώς η ανατομική δομή εκφραζόταν στη φυσιολογική λειτουργία.
Ο Σέρινγκτον έγινε μέλος του Βασιλικού Κολεγίου Χειρουργών στις 4 Αυγούστου 1884 και το επόμενο έτος πήρε το πτυχίο της «Ιατρικής και Χειρουργικής» (M.B., Bachelor of Medicine and Surgery) από το Πανεπιστήμιο του Κέιμπριτζ.
Το 7ο Διεθνές Ιατρικό Συνέδριο
Με την ευκαιρία της διεξαγωγής του Διεθνούς Ιατρικού Συνεδρίου στο Λονδίνο το 1881 ο Σέρινγκτον άρχισε τις έρευνές του στη νευρολογία. Σε εκείνο το συνέδριο εκδηλώθηκε μία επιστημονική διαμάχη: Ο φυσιολόγος Φρήντριχ Γκολτζ από το Στρασβούργο είχε την άποψη ότι δεν υπήρχαν τοπικές λειτουργίες εγκεφαλικό φλοιό, μετά από πειράματα με σκύλους στους οποίους είχαν αφαιρεθεί τμήματα του εγκεφάλου. Ο Σκωτσέζος νευρολόγος Ντέιβιντ Φέριερ, ίνδαλμα του Σέρινγκτον, διαφωνούσε. Το ισχυρότερο επιχείρημά του ήταν ένας πίθηκος που είχε πάθει ημιπληγία μετά από εγκεφαλικό τραύμα.
Συστάθηκε μία επιτροπή, στην οποία συμμετείχε και ο Λάνγκλεϋ, για την έρευνα του θέματος, και έτσι ο Σέρινγκτον συμμετείχε στην ιστολογική εξέταση του ενός ημισφαιρίου του εγκεφάλου του παραπάνω σκύλου ως βοηθός του Λάνγκλεϋ, αποτέλεσμα της οποίας ήταν η πρώτη δημοσίευση του Σέρινγκτον, το 1884.
Ταξίδια
Τον χειμώνα 1884–1885 ο Σέρινγκτον πήγε στο Στρασβούργο και συνεργάσθηκε με τον Γκολτζ, ο οποίος άσκησε επίσης επάνω του θετική επίδραση. Ο Σέρινγκτον είπε αργότερα για αυτόν ότι: «δίδασκε ότι σε όλα τα πράγματα μόνο το καλύτερο είναι αρκετά καλό».
Το 1885 εκδηλώθηκε στην Ισπανία μία επιδημία ασιατικής χολέρας. Κάποιος Ισπανός ιατρός ισχυριζόταν ότι είχε παρασκευάσει ένα εμβόλιο για την καταπολέμησή της. Με τη στήριξη του Πανεπιστημίου του Κέιμπριτζ, της Βασιλικής Εταιρείας και της Ενώσεως Ιατρικών Ερευνών, μία τριμελής ομάδα συστάθηκε και ταξίδεψε στην Ισπανία για να ερευνήσει το θέμα, μέλος της οποίας ήταν ο Σέρινγκτον. Στην αναφορά της προς τη Βασιλική Εταιρεία μετά την επιστροφή από το Τολέδο η ομάδα απέρριψε τους ισχυρισμούς του Ισπανού ιατρού.
Το ίδιο έτος ο Σέρινγκτον ταξίδεψε στο Βερολίνο για να συναντήσει τον Ρούντολφ Βίρχοβ προκειμένου να εξετάσει δείγματα βακτηρίων χολέρας που είχε πάρει ο Σέρινγκτον από την Ισπανία. Αργότερα ο Βίρχοβ έστειλε τον Σέρινγκτον στον Ρόμπερτ Κοχ για ένα μάθημα τεχνικής που κράτησε 6 εβδομάδες, αλλά ο Σέρινγκτον έμεινε μαζί του επί ένα έτος για έρευνες διάφορων βακτηρίων.
Το 1886 ο Σέρινγκτον πήγε στην Ιταλία, και πάλι για να διερευνήσει μία επιδημία χολέρας. Εκεί πέρασε πολλές ώρες στα μουσεία και τις πινακοθήκες, ενώ η αγάπη του για τα σπάνια βιβλία εξελίχθηκε σε πάθος.
Σταδιοδρομία
thumb|left|Οι Ρόυ και Σέρινγκτον (δεξιά) στην πόρτα του Παλαιού Εργαστηρίου Παθολογίας στο Κέιμπριτζ, το 1893 Το 1891 ο Σέρινγκτον διορίσθηκε στο Ινστιτούτο Προηγμένων Ερευνών Φυσιολογίας και Παθολογίας Μπράουν (Brown Institute for Advanced Physiological and Pathological Research) του Πανεπιστημίου του Λονδίνου. Εκεί εργάσθηκε πάνω στην κατανομή των νεύρων της σπονδυλικής στήλης, χαρτογράφησε τις περιοχές των αισθητικών νεύρων του δέρματος και το 1892 ανεκάλυψε ότι οι μυϊκές ίνες εκκινούν το ανακλαστικό του τεντώματος των μυών. Το ινστιτούτο τού επέτρεψε να μελετήσει πολλά ζώα, μεγάλα και μικρά, διαθέτοντας αρκετό χώρο για τη συντήρηση μεγάλων πρωτευόντων.
Η πρώτη πανεπιστημιακή θέση του Σέρινγκτον ήταν στην έδρα Χολτ της Φυσιολογίας στο Πανεπιστήμιο του Λίβερπουλ, την οποία κατέλαβε το 1895. Εκεί εγκατέλειψε πλέον την έρευνα στην παθολογία και αφοσιώθηκε στο νευρικό σύστημα. Πειραματιζόμενος με γάτες, σκύλους και πιθήκους που είχαν υποστεί λοβοτομή, συμπέρανε ότι τα ανακλαστικά πρέπει να θεωρούνται συνεργατικές δραστηριότητες πολλών μερών του οργανισμού και όχι αποτέλεσμα των δραστηριοτήτων των λεγόμενων «τόξων ανακλαστικών» (reflex-arcs), όπως πιστευόταν γενικώς μέχρι τότε.
Το 1913 το Πανεπιστήμιο της Οξφόρδης προσέφερε στον Σέρινγκτον την έδρα Waynflete της Φυσιολογίας. Οι εκλέκτορες τον πρότειναν ομόφωνα, χωρίς να εξετάσουν κάποιον άλλον υποψήφιο. Ως καθηγητής στην Οξφόρδη, ο Σέρινγκτον είχε την τιμή να διδάξει πολλούς ιδιοφυείς φοιτητές, μεταξύ των οποίων συγκαταλέγονταν ο Γουάιλντερ Πένφηλντ και οι τιμηθέντες με Νόμπελ Τζων Κ. Εκλς, Ράγκναρ Γκράνιτ και Χάουαρντ Φλόρεϋ. Ο Σέρινγκτον επηρέασε επίσης τον πρωτοπόρο Αμερικανό νευροχειρουργό Χάρβεϋ Κάσινγκ.
thumb|Κουτί με δείγματα μικροσκοπίου που φέρει την επιγραφή: «Δείγματα ιστολογικών επιδείξεων του σερ Τσαρλς Σέρινγκτον / Νοσοκομείο Σαιν Τόμας / 1886–1895 / Πανεπιστήμιο του Λίβερπουλ 1895–1915 / Πανεπιστήμιο της Οξφόρδης 1914–1935» Στην Οξφόρδη ο Σέρινγκτον διατηρούσε εκατοντάδες δείγματα μικροσκοπίου μέσα σε ένα ειδικά κατασκευασμένο κουτί με την επιγραφή «Δείγματα ιστολογικών επιδείξεων του σερ Τσαρλς Σέρινγκτον». Το κουτί, που διατηρείται ακόμα, περιέχει και δείγματα που ίσως να σχετίζονται με ανακαλύψεις του, όπως ο εντοπισμός λειτουργιών σε τμήματα του εγκεφαλικού φλοιού, αλλά και δείγματα άλλων σημαντικών επιστημόνων της εποχής του, όπως των Α. Ρουφφίνι, Γκ. Φριτς, Τζων Μπέρντον-Σάντερσον, και του συνεργάτη του στην Οξφόρδη Ντέρεκ Ντένυ-Μπράουν.
Η διδασκαλία του Σέρινγκτον στην Οξφόρδη διακόπηκε από τον Α΄ Παγκόσμιο Πόλεμο, που τον άφησε με 9 μόνο φοιτητές στο μάθημα. Κατά τη διάρκεια του πολέμου ο Σέρινγκτον εργάσθηκε σκληρά σε ένα εργοστάσιο κατασκευής οβίδων προς στήριξη της πολεμικής προσπάθειας και για να μελετήσει την κόπωση στους βιομηχανικούς εργάτες. Το ωράριό του εκεί ήταν από τις 7:30 π.μ. ως τις 8:30 μ.μ. και τα Σαββατοκύριακα από τις 7:30 π.μ. ως τις 6:00 μ.μ..
Τον Μάρτιο του 1916 ο Σέρινγκτον πάλεψε για το δικαίωμα των γυναικών να φοιτούν στην Ιατρική Σχολή του Πανεπιστημίου της Οξφόρδης.
Ο Τσαρλς Σέρινγκτον συνταξιοδοτήθηκε το 1936, οπότε επέστρεψε στην πόλη των παιδικών του χρόνων, το `Ιπσουιτς, όπου έχτισε σπίτι και από όπου συνέχισε να επικοινωνεί με επιστολές με πρώην φοιτητές του και άλλους επιστήμονες από ολόκληρο τον κόσμο. Από το 1944 μέχρι τον θάνατό του ήταν πρόεδρος του Μουσείου του `Ιπσουιτς.
Οι διανοητικές ικανότητές του διατηρούνταν στο ακέραιο μέχρι την ημέρα του αιφνίδιου θανάτου του, που προκλήθηκε από καρδιακή ανεπάρκεια σε ηλικία 94 ετών. Σωματικά πάντως υπέφερε από αρθρίτιδα, εξαιτίας της οποίας κυρίως πέρασε τον τελευταίο χρόνο της ζωής του σε οίκο φροντίδας.
Προσωπική ζωή
Στις 27 Αυγούστου 1891 ο Σέρινγκτον νυμφεύθηκε την Έθελ Μαίρυ Ράιτ (Wright), η οποία πέθανε το 1933, και απέκτησαν μαζί ένα παιδί, τον Καρ, που γεννήθηκε το 1897. Τα Σαββατοκύριακα στην Οξφόρδη το ζεύγος προσκαλούσε πολλούς φίλους και γνωστούς στο σπίτι του.
Εξωτερικοί σύνδεσμοι
Κατηγορία:Νευροεπιστήμονες Κατηγορία:Βρετανοί ιατροί Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Βρετανοί νομπελίστες Κατηγορία:Εταίροι της Βασιλικής Εταιρείας Κατηγορία:Βρετανοί παθολόγοι
Διακοίνωση Μιλιουκόφ
Η Διακοίνωση Μιλιουκόφ ήταν ένα συμβάν της 20ης Απριλίου 1917, το οποίο είχε αποτέλεσμα την ενίσχυση της υποστήριξης για τους Μπολσεβίκους στη Ρωσία, και την γενική δυσπιστία για την Ρωσική Προσωρινή Κυβέρνηση. Οι Μπολσεβίκοι, που είχαν από καιρό την γνώμη ότι η Προσωρινή Κυβέρνηση συνέχιζε τον πόλεμο με τον ίδιο τρόπο που το έκανε η Τσαρική Κυβέρνηση, είχαν λίγες αποδείξεις γι’ αυτό και απλά περίμεναν για πολύ καιρό για να αναλάβουν την δράση της διάδοσης της λαϊκής δυσπιστίας για την Προσωρινή Κυβέρνηση. Ο Υπουργός Εξωτερικών Πάβελ Μιλιουκόφ έστειλε στις Συμμαχικές Δυνάμεις ένα τηλεγράφημα, που θα αποδεικνυόταν η κρίσιμη καμπή του 1917. Το τηλεγράφημα περιείχε την δήλωση ότι η Προσωρινή Κυβέρνηση θα συνέχιζε τον πόλεμο με τους Τσαρικούς πολεμικούς σκοπούς. Το τηλεγράφημα διέρρευσε στους Μπολσεβίκους από κάποιον γνώστη από μέσα, οι οποίοι άρχισαν διαδηλώσεις κατά της Προσωρινής Κυβέρνησης, η οποία είχε προηγουμένως υποσχεθεί στον λαό ότι ο τρόμος του Τσάρντομ (Τσαρισμού) είχε τελειώσει.
Ο Μάικλ Χίκεϊ γράφει ότι: “Τα νέα της Διακοίνωσης Μιλιούκοφ αδυνάτισαν την θέση των δεξιών Καντέτ στο Σμόλενσκ, αλλά δεν είχαν καμία επίδραση στις τοπικές προσωπικότητες της πολιτικής εξουσίας, αφού οι σοσιαλιστές είχαν ήδη μπει στην τοπική διακυβέρνηση με όλες τις δυνάμεις”.
Ο Μιλιουκόφ παραιτήθηκε από Υπουργός Εξωτερικών. Αυτό ήταν ένα σημαντικό γεγονός στην αυξανόμενη λαϊκή υποστήριξη των Μπολσεβίκων, καθώς είχαν αποκαλύψει μια έμφυτη αδυναμία στην Προσωρινή Κυβέρνηση: την διπλοπροσωπία.
Κατηγορία:Ιστορία της Σοβιετικής Ένωσης
Χοσέ Κ. Πας (Μπουένος Άιρες)
Η '''Χοσέ Κ. Πας' (José C. Paz) είναι πόλη, πρωτεύουσα της ομώνυμης κομητείας (partido''), στην επαρχία Μπουένος Άιρες της Αργεντινής. Αποτελεί μέρος της ευρύτερης αστικής περιοχής του Μπουένος Άιρες και βρίσκεται περίπου 35 χλμ. βορειοδυτικά της ομοσπονδιακής πρωτεύουσας. Σύμφωνα με την απογραφή του 2010, η πόλη έχει 265.981 κατοίκους.
Τα πρώτα βήματα για τον σχηματισμό του οικισμού έγιναν το 1897 από τον Χοσέ Αλτούμπε, με τον οικισμό να ονομάζεται Βίγια Αλτούμπε (Villa Altube). Στη συνέχεια, με την έλευση του σιδηροδρόμου, ο οικισμός εξελίχθηκε σε χωριό και μετονομάστηκε σε Αρρόγιο Πινάσο (Arroyo Pinazo). Τελικά το 1913 πήρε ονομάστηκε προς τιμήν του Χοσέ Κ. Πας (2 Οκτωβρίου 1842 - 10 Μαρτίου 1912), Αργεντίνου δημοσιογράφου και διπλωμάτη. Ωστόσο,η μεγάλη πληθυσμιακή ανάπτυξη της πόλης έλαβε χώρα τη δεκαετία του 1940, με την προσέλκυση εργατικού δυναμικού από την ύπαιθρο της Αργεντινής στην πρωτεύουσα της.
Σημαντικές βιομηχανίες της πόλης είναι η κεραμική, η επεξεργασία τροφίμων και η κλωστοϋφαντουργία. Στην πόλη βρίσκεται το Αεροδρόμιο Μαριάνο Μορένο.
Εξωτερικοί σύνδεσμοι
Κατηγορία:Πόλεις της Αργεντινής
Χανς Χόλμπαϊν ο νεότερος
Ο Χανς Χόλμπαϊν ο νεότερος (Hans Holbein der Jüngere, 1497 – μεταξύ 7 Οκτωβρίου και 29 Νοεμβρίου 1543) ήταν Γερμανός ζωγράφος, σχεδιαστής και χαράκτης της Αναγέννησης. Θεωρείται ένας από τους μεγαλύτερους προσωπογράφους του 16ου αιώνα. Επίσης φιλοτέχνησε έργα θρησκευτικού περιεχομένου, σάτιρας και μεταρρυθμιστικής προπαγάνδας, ενώ σπουδαία ήταν και η συνεισφορά του στον σχεδιασμό βιβλίων. Αναφέρεται ως «ο νεότερος» ώστε να διακρίνεται από τον πατέρα του, Χανς Χόλμπαϊν τον πρεσβύτερο, διακεκριμένο ζωγράφο της Ύστερης Γοτθικής τεχνοτροπίας.
Γεννημένος στο Άουγκσμπουργκ, ο Χόλμπαϊν εργάστηκε κυρίως στη Βασιλεία κατά τα πρώτα χρόνια της σταδιοδρομίας του. Αρχικά ζωγράφιζε τοιχογραφίες και θρησκευτικά έργα, ενώ παράλληλα σχεδίαζε υαλογραφίες και έντυπα βιβλία. Αναλάμβανε, ακόμη, πορτραίτα, κάνοντας αίσθηση διεθνώς με προσωπογραφίες του Έρασμου, ουμανιστή φιλοσόφου από το Ρόττερνταμ. Όταν η Μεταρρύθμιση έφτασε στη Βασίλεια, ο Χόλμπαϊν εργάστηκε για πελάτες και από τις δύο αντιμαχόμενες θρησκευτικές παρατάξεις. Η μέχρι τότε γοτθική τεχνοτροπία του εμπλουτίστηκε από νέες καλλιτεχνικές τάσεις στην Ιταλία, τη Γαλλία και τις Κάτω Χώρες, καθώς και από τον Αναγεννησιακό Ουμανισμό. Το αποτέλεσμα ήταν μια μικτή αισθητική καθαρά προσωπικού χαρακτήρα.
Ο Χόλμπαϊν ταξίδεψε στην Αγγλία το 1526 αναζητώντας εργασία, με συστατική επιστολή από τον Έρασμο. Έγινε δεκτός στον ουμανιστικό κύκλο του Τόμας Μορ, όπου και γρήγορα έγινε διάσημος. Μετά από νέα τετραετή παραμονή στη Βασιλεία, συνέχισε τη δραστηριότητά του στην Αγγλία το 1532. Αυτή τη φορά εργάστηκε για δύο χρηματοδότες, την Άννα Μπολέυν και τον Τόμας Κρόμγουελ. Το 1535, είχε εξελιχθεί σε Βασιλικό Ζωγράφο στην αυλή του Ερρίκου Η' της Αγγλίας. Από τη θέση αυτή, σχεδίασε όχι μόνο πορτραίτα και εορταστικές διακοσμήσεις, αλλά και κοσμήματα, πιάτα και άλλα πολυτελή αντικείμενα. Τα πορτραίτα του της βασιλικής οικογένειας και διάφορων ευγενών αποτελούν ζωντανή ανάμνηση μιας λαμπρής αυλής στη βαρυσήμαντη εποχή που ο Ερρίκος εδραίωνε την κυριαρχία του πάνω στην Εκκλησία της Αγγλίας.
Η τέχνη του Χόλμπαϊν εκτιμήθηκε από νωρίς στη σταδιοδρομία του. Ο Γάλλος ποιητής και μεταρρυθμιστής Νικολά Μπουρμπόν (περίπου 1503-1550) τον αποκάλεσε «Απελλή της εποχής μας», ένα χαρακτηριστικό δείγμα αναγνώρισης από τους συγχρόνους του. Ο Χόλμπαϊν επίσης έχει περιγραφεί ως φαινόμενο που συνέβη μοναχά μια φορά στην ιστορία της τέχνης, καθώς δεν δημιούργησε σχολή. Μετά τον θάνατό του, ορισμένα από τα έργα του χάθηκαν, αλλά τα περισσότερα μπήκαν σε συλλογές και μέχρι τον 19ο αιώνα είχε αναγνωριστεί ως ένας από τους μεγάλους δεξιοτέχνες της προσωπογραφίας. Πρόσφατες εκθέσεις τόνισαν την ποικιλομορφία στο έργο του. Αφιέρωσε την ενεργητικότητά του σε σχέδια που κυμαίνονται από περίτεχνα κοσμήματα μέχρι μνημειώδεις τοιχογραφίες. Η τέχνη του Χόλμπαϊν έχει αποκαλεστεί ρεαλιστική, καθώς σχεδίαζε και ζωγράφιζε με σπάνια ακρίβεια. Τα πορτραίτα του ήταν φημισμένα στην εποχή τους για την ομοιότητα με τα πραγματικά πρόσωπα και είναι μέσα από τα μάτια του Χόλμπαϊν που πολλές διάσημες μορφές των ημερών του, όπως ο Έρασμος και ο Μορ, εξακολουθούν «να παίρνουν εικόνα». Ο Χόλμπαϊν, ωστόσο, δεν ήταν ποτέ ικανοποιημένος απλώς με την εξωτερική εμφάνιση. Ενσωμάτωνε στρώματα συμβολισμού, αλληγορίας και παράδοξου στην τέχνη του, που εξακολουθούν να γοητεύουν τους μελετητές. Σύμφωνα με την άποψη του ιστορικού τέχνης Έλλις Γουότερχαους (1905-1985), οι προσωπογραφίες του «παραμένουν αξεπέραστες για τη σιγουριά και την οικονομία της δήλωσης, τη διείσδυση στον χαρακτήρα και ένα συνδυασμένο πλούτο στην καθαρότητα της τεχνοτροπίας».
Αρχές σταδιοδρομίας
thumb|200px|right|«Πορτραίτο της Dorothea Meyer» (1516), Μουσείο Τέχνης, Βασιλεία.Ο Χόλμπαϊν γεννήθηκε στην ελεύθερη αυτοκρατορική πόλη του Άουγκσμπουργκ κατά τη διάρκεια του χειμώνα του 1497-98. Ήταν γιος του ζωγράφου και σχεδιαστή Χανς Χόλμπαϊν του πρεσβύτερου, του οποίου και ακολούθησε το επάγγελμα από κοινού με τον μεγαλύτερο αδελφό του, τον Αμβρόσιο. Ο Χόλμπαϊν ο πρεσβύτερος διατηρούσε ένα μεγάλο και πολυσύχναστο εργαστήριο στο Άουγκσμπουργκ, όπου βοηθούσε ορισμένες φορές και ο αδερφός του και επίσης ζωγράφος, Σιγισμούνδος.